
ŞCOALA  GIMNAZIALĂ „DUMITRU GAFTON”
Comuna   Gălăuțaș,  Jud. Harghita

Nr.725 /21.07.2026
ȘCOALA GIMNAZIALĂ ” DUMITRU GAFTON”
cu sediul în Gălăuțaș, strada Bisericii, nr.10,  județul Harghita
organizează concurs pentru ocuparea unui post de administrator financiar / S –post temporar- vacant 0,50 normă, pe durată determinată
A. Școala Gimnazială ,, Dumitru Gafton” Gălăuțaș, str. Bisericii, nr.10, judeţul Harghita, tel. 0266345625, e-mail sc.dumitrugafton@eduhr.ro, organizează concurs pentru ocuparea postului contractual temporar- vacant de administrator financiar – S – 0,50 normă, în conformitate cu H.G. nr. 1336/08.11.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, art.30 din legea 53/2003 privind Codul Muncii, cu modificările și completările ulterioare.
1. Nivelul postului: execuție– didactic auxiliar
2. Denumirea postului: administrator financiar, post vacant, pe perioadă determinată
3. Treapta profesională: S
4. Numărul de posturi: 0,50
5. Durata normală a timpului de lucru: 4h/zi, 4=20h/săptămână.
B. Documente solicitate candidaţilor pentru întocmirea dosarului de concurs, conform art. 35 din
H.G. 1336/2022:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Actele prevăzute la punctele b)-e) vor fi prezentate şi în original în vederea verificării conformităţii copiilor cu acestea.

Dosarul de concurs se depune la secretariatul Școlii Gimnaziale ” Dumitru Gafton”, Gălăuțaș.
C. Condiţiile generale prevăzute de art. 15 din H.G. 1336/08.11.2022 sunt:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
D. Condiţii specifice de participare la concurs:
1. Studii de specialitate superioare, absolvite cu diplomă de licență în domeniul economic;
2. Vechime în domeniul studiilor absolvite: nu necesită;
3. Cunoștințe avansate de operare calculator;
4. Cunoștințe de accesare Portalul Forexebug;
5. Abilități de comunicare și relaționare cu întreg personalul unității de învățământ;
6. Disponibilitate la program flexibil. Constituie avantaj:
- Cunoștințe de accesare platforma SEAP.
E. Probele de concurs:
Concursul pentru ocuparea postului de administrator financiar constă în 3 etape succesive după cum urmează:
· Selecția dosarelor de înscriere;
· Proba scrisă;
Punctajul maxim este de 100 puncte. Durata probei este de 1 oră.
a) abilități și cunoștințe impuse de funcție;
b) capacitatea de analiză și sinteză;
c) motivația candidatului;
d) comportamentul în situațiile de criză;
e) abilități de comunicare;
f) inițiativă și creativitate.

Punctajul maxim este de 100 puncte.
Punctajul final se calculeaza ca medie aritmetica a punctajelor obtinute la proba practica si interviu. Fiecare probă se notează cu maximum 100 de puncte. Sunt declarați admiși candidații care îndeplinesc condițiile de înscriere la concurs, ale căror dosare au fost validate și au obținut minimum 50 de puncte la fiecare dintre probe. Probele sunt eliminatorii. Se pot prezenta la următoarea etapă numai candidaţii declaraţi admişi la etapa precedentă (au obținut cel puțin 50 de puncte la proba anterioară).
Rezultatul final este media aritmetică dintre punctajele de la proba scrisă și interviu. Se consideră admis la concursul pentru ocuparea unui post vacant, candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minim necesar.
Ocuparea posturilor se face în ordinea descrescătoare a punctajelor finale obținute de candidații admiși, la finalul concursului.
F. Bibliografie:
· Legea învăţământului preuniversitar nr. 198/2023;
· Legea contabilității nr.82/1991 cu modificările și completările ulterioare;
· Legea 500/2002 privind finanțele publice cu modificările și completările ulterioare și Legea 273/2006 privind finanțele publice locale cu modificările și completările ulterioare;
· OMFP 1917/2005 pentru aprobarea normelor metodologice privind organizarea și conducerea contabilității instituțiilor publice, Planul de conturi pentru instituții publice și instrucțiuni de aplicare a acestuia cu modificările și completările ulterioare;
· OMFP 1954/2005 privind clasificarea indicațiilor finanțelor publice;
· OMFP 1792/2002 pentru aprobarea normelor metodologice privind angajarea, lichidarea, ordonanțarea și plata cheltuielilor instituțiilor publice, precum și organizarea, evidența și raportarea angajamentelor bugetare și legale, publicate în M.Of. 37/2003, cu modificările ulterioare;
· Legea 98/2016 privind achizițiile publice cu modificările ulterioare;
· HG. 395 / 2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice;
· H.G. nr.72/2014 privind stabilirea valorii de intrare a activelor fixe la instituții publice;
· OMFP nr.2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;
· HG 569/2015 norme metodologice privind decontarea cheltuielilor privind naveta la și de la locul de muncă a cadrelor didactice și a personalului didactic auxiliar din învățământul preuniversitar;
· OMFP 923/2014 privind aprobarea Normelor metodologice referitoare la exercitarea CFP și modificările ulterioare ;
· OMFP 2634/2015 privind documentele financiar contabile;
· Hotarare nr. 714 din 13 septembrie 2018 privind drepturile si obligatiile personalului autoritatilor si institutiilor publice pe perioada delegarii si detasarii in alta localitate, precum si in cazul deplasarii in interesul serviciului;
· ORDIN nr. 3.471/2008 pentru aprobarea Normelor metodologice privind reevaluarea si amortizarea activelor fixe corporale aflate in patrimoniul institutiilor publice;
· Legea 153/28.06.2017 privind salarizarea personalului plătit din fonduri publice;
· HG. nr 732 / 2025 privind aprobarea Metodologiei-cadru de acordare a burselor și cuantumul acestora
· HG. 810 / 2023 pentru aprobarea Normelor metodologice privind acordarea facilităților de transport pentru elevi cu modificările ulterioare.
NOTĂ: Se vor studia de către candidați actele normative indicate, cu toate completările și modificările ulterioare ale acestora.

G. Tematică:
· Organizarea contabilităţii la unităţile de învăţământ, respectiv înregistrările contabile şidocumentele în baza cărora se fac acestea, privitor la:
· Contabilitatea activelor fixe;
· Înregistrarea amortizării;
· Închiderea conturilor şi stabilirea rezultatului patrimonial;
· Contabilitatea decontărilor cu personalul;
· Contabilitatea materialelor de natura obiectelor de inventar;
· Operaţiuni privind decontările cu furnizorii;
· Conturi la trezoreria statului şi bănci.
· Inventarierea patrimoniului instituţiilor publice;
· Documente justificative care stau la baza înregistrărilor în contabilitate şi păstrarea lor;
· Angajarea, lichidarea, ordonantarea şi plata cheltuielilor instituţiilor publice precum şi organizarea, evidenţa şi raportarea angajamentelor bugetare şi legale;
· Finanţarea şi baza materiala a învăţământului preuniversitar;
· Exercitarea controlului financiar preventiv;
· Achiziţia directă, licitaţia deschisă şi licitaţia restrânsă;
· Acordarea burselor și facilităților de transport elevilor;
· Achiziţia directă, licitaţia deschisă şi licitaţia restrânsă.
H. Calendarul de desfăşurare a concursului, respectiv data limită şi ora până la care se pot depune dosarele de concurs:

DATA PUBLICĂRII ANUNȚULUI -24.07.2026
[bookmark: _GoBack]
	Activitate
	Data
	Ora

	Data postării/publicării anunțului
	24 Iulie 2026
	

	Data limită de depunere a dosarelor
	30 Iulie 2026
	15:00

	Selecția dosarelor
	31 Iulie 2026
	12:00

	Afișarea selecției dosarelor
	31 Iulie 2026
	13:00

	Termen limită contestații ref la selecția dosarelor
	3 August 2026
	13:00

	Afișarea rezultatelor la contestații
	4 August 2026
	13:00

	Proba scrisă
	12 August 2026
	09:00

	Afișarea rezultatelor la proba scrisă
	12 August 2026
	13:00

	Termen limită contestații la proba scrisă
	13 August 2026
	13:00

	Afișarea rezultatelor la contestații ref proba scrisă
	13 August 2026
	15:00

	Interviul
	14 August 2026
	09:00

	Afișarea rezultatelor la proba de interviu
	14 August 2026
	11:00

	Termen limită contestații la proba de interviu
	14 August 2026
	13:00

	Afișarea rezultatelor la contestații la proba de interviu
	14 August 2026
	15:00

	Afișare rezultat final
	14 August 2026
	15:30




Relații suplimentare se pot obține la secretariatul unității de învățământ, de luni până vineri, între orele 10:00–12:00, la nr. de tel. 0266345625

FIȘA POSTULUI:
I. ATRIBUŢII SPECIFICE POSTULUI 1.PROIECTAREA ACTIVITĂŢILOR
1.1. Respectarea planurilor manageriale ale unității
- Întocmirea şi respectarea planurilor manageriale ale unității.
1.2. Implicarea în proiectarea activității unității, la nivelul compartimentului financiar-contabil
· Întocmește anexele la situațiile financiare trimestriale și anuale de la unitatea școlară în condiţiile și termenele prevăzut, după cum urmează:
· anexa 1 “Bilanţ”;
· anexa 2 “Contul de rezultat patrimonial”;
· anexa 3 “Situaţia fluxurilor de trezorerie”;
· anexa 4 “Situaţia fluxurilor de trezorerie”;
· anexa 5 “Contul de execuţie a bugetului instituţiilor publice – Venituri”;
· anexa 6 “Contul de execuţie a bugetului instituţiei publice – Cheltuieli”;
· anexa 7 “Contul de execuţie a bugetului instituţiilor publice – Cheltuieli”;
· anexa 7 b “Contul de execuţie a bugetului instituţiilor publice – Cheltuieli”;
· anexa 9 “Contul de execuţie a bugetului instituţiilor publice și activităţilor finanţate integral sau parţial din venituri proprii (de subordonare locală) – Venituri”;
· anexa 11 “Contul de execuţie a bugetului instituţiilor publice și activităţilor finanţate integral sau parţial din venituri proprii (de subordonare locală) – Cheltuieli”;
· anexa 12 “Contul de execuţie a bugetului local – Venituri”;
· anexa 13 “Contul de execuţie a bugetului local – Cheltuieli”;
· anexa 14 a “Disponibil cu destinaţie specială”;
· anexa 14 b “Disponibil cu destinaţie specială”;
· anexa 15 “Contul de execuţie a bugetului creditelor externe – Cheltuieli”;
· anexa 16 “Contul de execuţie a bugetului creditelor interne – Cheltuieli”
· anexa 17 “Contul de execuţie a bugetului fondurilor externe nerambursabile – Venituri”;
· anexa 18 “Contul de execuţie a bugetului fondurilor externe nerambursabile – Cheltuieli”;
· anexa 28 Situaţia plăţilor efectuate la titlul 65 “Cheltuieli aferente programelor cu finanţare rambursabilă”;
· anexa 29 “Situaţia plăţilor efectuate din buget şi nejustificate prin bunuri, lucrări, servicii la finele perioadei”;
· anexa 30 “Plăţi restante”;
· anexa 30 b “Plăţi restante”;
· anexa 30 b1 “Situaţia centralizată a arieratelor bugetului general al unităţii administrativ-teritoriale la data de …”;
· anexa 30 b2 ”Situaţia centralizată a arieratelor bugetului general al unităţii administrativ-teritoriale la data de ...;
· anexa 32 “Situaţia sumelor evidenţiate în conturi în afara bilanţului rezultate din operaţiuni ce decurg din administrarea veniturilor bugetului general consolidat”;
· anexa 40 a “Situaţia activelor şi datoriilor financiare ale instituţiilor publice din administraţia centrală la data de …”;
· anexa 40 b “Situaţia activelor şi datoriilor financiare ale instituţiilor publice din administraţia locală la data de …”;
· anexa 40 c “Situaţia activelor şi datoriilor financiare ale instituţiilor publice din domeniul asigurărilor sociale la data de …”.
- Întocmește planurile de venituri și cheltuieli bugetare, extrabugetare la termenele și în condiţiile stabilite de lege;

1.3. Cunoaşterea și aplicarea legislaţiei în vigoare
· Se preocupă de buna cunoaştere a legislaţiei în vigoare în vederea aplicării ei corect.
· Se îngrijeşte de procurarea, păstrarea și întocmirea unei baze de date cu legislaţia şcolară (legi, ordonanţe, hotărâri de guvern, ordine, decrete, instrucţiuni, metodologii).
· Studiază legislaţia în vigoare în vederea aplicării acesteia la nivelul unității de învăţământ.
1.4. Folosirea tehnologiei informatice în proiectare
· Utilizarea tehnicii din dotare în bune condiţii numai pentru îndeplinirea sarcinilor de serviciu prevăzute în fişa postului sau înscrise în deciziile emise de conducerea unităţii de învăţământ;
· Creează baza de date în calculator privind patrimoniul unităţii atât pe coduri conform legii, cât și pe locuri de folosinţă (cabinete, laboratoare);
· Utilizează produsele software din dotarea unității în scopurile unei bune desfăşurări a activităţii.
2. REALIZAREA ACTIVITĂŢILOR
2.1. Organizarea activității
· Asigură respectarea Legii Contabilității nr. 82/1991 republicată, cu modificările și completările ulterioare, la nivelul unității de învățământ.
· Elaborează și implementează sistemul general de evidență contabilă la nivelul unității de învățământ;
· Raportează rezultatele economice ale unității;
· Organizează și exercita viza de control financiar preventiv în conformitate cu prevederile legale.
2.2. Înregistrarea și prelucrarea informatică periodică a datelor în programele de contabilitate.
2.3. Monitorizarea activității
I. Asigură respectarea Legii Contabilității nr. 82/1991 republicată cu modificările și completările ulterioare, la nivelul unității de învățământ.
· Asigură întocmirea documentelor justificative privind operațiile contabile;
· Urmărește înregistrarea cronologică și sistematică în contabilitate a tuturor operațiunilor patrimoniale;
· Efectuează operațiunile contabile, atât sintetice, cât și analitic, și are în vedere ca evidența să fie ținută la zi;
· Exercită controlul financiar preventiv privind legalitatea operațiunilor;
· Asigură controlul înregistrărilor contabile, procedeele de prelucrare a datelor și exactitatea acestora;
· Organizează clasarea și păstrarea documentelor justificative, a registrelor și bilanțurilor contabile;
· Întocmește corespondența privind virările, transferurile, deblocările de credite și necesarul de credite suplimentare;
· Întocmește acte justificative și documente contabile cu respectarea formularelor și regulilor de alcătuire și completare în vigoare;
· Întocmește formele pentru efectuarea încasărilor şi plaţilor în numerar sau prin conturi bancare;
· Coordonează şi verifică activitatea desfăşurată la casieria unității;
· Organizează inventarierea valorilor materiale şi băneşti, instruirea personalului în vederea efectuării corecte a operaţiunii de inventariere;
· Verifică centralizatorul de inventariere, documentaţia de transfer și casarea bunurilor;
· Verifică și regularizează diferenţele de inventar şi le înregistrează în evidenţele contabile;
· Instruiește și controlează periodic personalul care gestionează valorile materiale;
· Întocmeşte și execută planurile de salarii în conformitate cu statul de funcţii al unităţii;
· Urmăreşte aplicarea şi respectarea dispoziţiilor legale privind salarizarea şi drepturile personalului;
· Întocmește dările de seama contabile și cele statistice, precum și contul de execuţie bugetară, lunar, trimestrial și anual;
· Verifică indemnizaţiile de concediu, bursele;
· Verifică legalitatea trecerii pe cheltuieli a unor sume , în limitele de competenţa stabilite de lege;
· Fundamentează necesarul de credite având în vedere necesităţile din unitate;
· Întocmeşte referat și îl supune aprobării privind componenta comisiilor de recepţie atât pentru bunuri intrate în unitate cât și pentru materiale;
· Întocmeşte notele contabile în baza actelor justificative pe surse de finanţare;

· Înregistrează notele contabile în fișe sintetice și analitice;
· Realizează balanţele sintetice lunare pe calculator pentru bugetul local;
· Întocmește și prezintă centralizat la Inspectoratul Școlar diverse situaţii solicitate de compartimentele funcţionale;
· Întocmește și prezintă centralizat la ordonatorul principal de credite diverse situaţii solicitate de compartimentele funcţionale;
· Angajează unitatea şcolară, alături de director, în orice acţiune patrimonială.
II. Elaborează și implementează sistemul general de evidență contabilă:
· Stabilește planul de conturi și asigură implementarea acestuia;
· Stabilește monografia contabilă privind înregistrarea operațiunilor patrimoniale;
· Stabilește proceduri de lucru specifice care să asigure evidenta contabilă;
· Stabilește principiile de organizare a sistemului informațional contabil.
III. Raportează rezultatele economice ale unității de învățământ:
· Asigură întocmirea registrelor contabile în conformitate cu legislația în vigoare;
· Asigură întocmirea raportărilor specifice;
· Asigură întocmirea situațiilor financiare;
· Prezintă ordonatorului de credite rapoartele ce conțin rezultatele economice.
IV. Organizează și exercită controlul financiar preventiv conform normelor legale în vigoare
2.4 Consilierea /îndrumarea și controlul periodic al personalului care gestionează valori materiale
· Efectuează lunar punctajul cu fișele de magazie ale gestionarului de valori materiale în magazie;
· Urmărește modul de aprovizionare și distribuire a materialelor în unitate;
· Verifică modul de întocmire a proiectului și planului anual de achiziție;
· Verifică modul de efectuare a achizițiilor efectuate prin SEAP și procentul lor din valoarea totală a achizițiilor directe;
· Verifică modul de efectuare a licitațiilor pentru achizițiile de valori materiale.
2.5 Alcătuirea de proceduri
· Elaborează și actualizează permanent procedurile operaţionale pentru compartimentul contabilitate.
3. COMUNICARE ȘI RELAŢIONARE
3.1. Asigurarea fluxului informațional al compartimentului
· Afişează toate modificările legislative precum și diverse alte acte normative ce interesează angajații unității de învățământ.
· Raportează conducerii unităţii de învăţământ toate modificările legislative, precum și apariția sau modificarea altor acte normative ce sunt de interes local.
3.2. Raportarea periodică pentru conducerea unității.
· Întocmirea periodică, pentru conducerea unității de învăţământ, a unor rapoarte privind activitatea compartimentului.
3.3. Asigurarea transparenţei deciziilor din compartiment.
· Toate deciziile întocmite la nivel de unitate vor fi aduse la cunoştinţa celor interesaţi și a celor implicați direct prin luarea la cunoştinţa a acestora și primirea unui exemplar;
· Toate situaţiile și statisticile solicitate compartimentului sunt vizate și aprobate de către conducătorul unității.
3.4. Evidenţa, gestionarea și arhivarea documentelor.
· Păstrarea documentelor de contabilitate și a registrelor contabile obligatorii în condiţii de securitate maximă în arhiva curentă a compartimentului.
· Predă la finele anului documentelor compartimentului din cadrul unității de învăţământ la arhiva unității.
3.5. Asigurarea transparenței privind licitațiile sau încredinţările directe.
· Achiziționarea valorilor materiale în conformitate cu planul anual de achiziții (în funcție de planul anual de achiziții se va stabili procedura de urmat, încredințare directă, licitație etc.)
4. MANAGEMENTUL CARIEREI ȘI DEZVOLTARE PERSONALĂ
4.1. Nivelul şi stadiul propriei pregătiri profesionale

· Obiectivitatea în autoevaluare şi identificarea necesarului de autoinstruire, în funcție de dinamica informaţiei în domeniu;
· Identificarea surselor de informare, programarea studiului individual, astfel încât să acopere nevoile de dezvoltare, personale şi ale sistemului;
· Manifestă interes pentru nou şi consecvenţă în procesul de autoinstruire.
4.2. Formare profesională şi dezvoltare în carieră
· Participarea periodică la cursuri de pregătire profesională organizate de firme specializare în dezvoltarea capacităților organizatorice la locul de muncă.
4.3. Coordonarea personalului din subordine privind managementul carierei
-Sse preocupă permanent de perfecţionarea și îmbunătăţirea pregătirii profesionale, în vederea aplicării corecte și complete a reformei învăţământului și a promovării imaginii unității.
4.4. Participarea permanentă la instruirile organizate de Inspectoratul Şcolar
· Participă permanent la întrunirile organizate de Inspectoratul Şcolar şi întocmeşte situaţiile solicitate de acesta.
5. CONTRIBUŢIA LA DEZVOLTAREA INSTITUŢIONALĂ ŞI PROMOVAREA IMAGINII UNITĂȚII
5.1. Planificarea bugetară din prisma dezvoltării instituţionale şi promovarea imaginii unității.
· Urmăreşte încadrarea strictă în creditele aprobate pe toate coordonatele clasificaţiei bugetare.
5.2. Asigurarea permanentă a legăturii cu reprezentanţii comunităţii locale privind activitatea compartimentului.
· Reprezintă unitatea, alături de directorul acestuia, în relaţiile cu agenţii economici, în cazul încheierii contractelor economice în conformitate cu legislaţia în vigoare.
5.3. Îndeplinirea altor atribuţii dispuse de șeful ierarhic superior și/sau directorul care pot rezulta din necesitatea derulării în bune condiţii a atribuţiilor aflate în sfera sa de responsabilitate.
· Îndeplinește orice sarcina cu caracter contabil financiar data de directorul unităţii sau stipulate, expres, în acte normative;
· Îndeplinește și alte sarcini de serviciu data de către directorul unităţii.
5.4. Respectarea normelor, procedurilor de sănătate şi securitate a muncii și de PSI și ISU pentru toate tipurile de activităţi desfăşurate în cadrul unităţii de învăţământ.
· Se documentează, participă la instruiri și respectă normele de securitate și sănătate în muncă și nu are accidente de muncă.
Salariatul îndeplinește și următoarele atribuții, stabilite conform Regulamentului-cadru de organizare şi funcţionare a unităţilor de învăţământ preuniversitar:
a) desfăşurarea activităţii financiar-contabile a unităţii de învăţământ;
b) gestionarea, din punct de vedere financiar, a întregului patrimoniu al unităţii de învăţământ, în conformitate cu dispoziţiile legale în vigoare şi cu hotărârile consiliului de administraţie;
c) întocmirea proiectului de buget şi a raportului de execuţie bugetară, conform legislaţiei în vigoare şi contractelor colective de muncă aplicabile;
d) informarea periodică a consiliului de administraţie cu privire la execuţia bugetară;
e) organizarea contabilităţii veniturilor şi cheltuielilor;
f) consemnarea în documente justificative a oricărei operaţiuni care afectează patrimoniul unităţii de învăţământ şi înregistrarea în evidenţa contabilă a documentelor;
g) întocmirea şi verificarea statelor de plată în colaborare cu compartimentul secretariat;
h) valorificarea rezultatelor procesului de inventariere a patrimoniului, în situaţiile prevăzute de lege şi ori de câte ori consiliul de administraţie consideră necesar;
i) întocmirea lucrărilor de închidere a exerciţiului financiar;
j) îndeplinirea obligaţiilor patrimoniale ale unităţii de învăţământ faţă de bugetul de stat, bugetul asigurărilor sociale de stat, bugetul local şi faţă de terţi;
k) implementarea procedurilor de contabilitate;

l) avizarea, în condiţiile legii, a proiectelor de contracte sau de hotărâri ale consiliului de administraţie, prin care se angajează fondurile unităţii;
m) asigurarea şi gestionarea documentelor şi a instrumentelor financiare cu regim special;
n) întocmirea, cu respectarea normelor legale în vigoare, a documentelor privind angajarea, lichidarea, ordonanţarea şi plata cheltuielilor bugetare, realizând operaţiunile prevăzute de normele legale în materie;
o) orice alte atribuţii specifice compartimentului, rezultând din legislaţia în vigoare şi hotărârile consiliului de administraţie şi deciziile directorului, stabilite în sarcina sa, precizate explicit în fişa postului.
II. ALTE ATRIBUŢII
În funcţie de nevoile specifice ale unităţii de învăţământ, salariatul este obligat să îndeplineasca şi alte sarcini repartizate de angajator, precum şi să respecte normele, procedurile de sănătate şi securitate a muncii, de PSI şi ISU, în condiţiile legii	.
CONDUITA PROFESIONALĂ:
1. Manifestarea atitudinii morale și civice (limbaj, ținută, respect, comportament).
1. Utilizarea unui limbaj civilizat, politicos în totalitatea relațiilor interumane, eliminarea limbajului vulgar, a calomniei și denigrării altora;
2. Prezentarea la serviciu într-o ţinută decentă;
3. Respectarea şefilor, a colegilor, a subalternilor, a persoanelor din afara unității, a elevilor;
4. Comportamentul la locul de muncă să fie unul civilizat punând pe primul loc relațiile interumane, armonia grupului, munca în echipa și randamentul muncii.
2. Respectarea și promovarea deontologiei profesionale.
1. Profesionalismul, stăpânirea domeniului în care desfăşoară activitate;
2. Munca tenace, eforturi susținute, perseverenta și implicare directă în activităţile pe le are în atribuţiile de serviciu;
3. Manifestarea spiritului de echipă (acțiunea gândită și înfăptuită în comun, coeziunea și întrajutorarea colegilor în realizarea activităţii);
4. Asumarea responsabilității personale în soluţionarea sarcinilor ce revin.
D. SFERA RELAŢIONALĂ A TITULARULUI POSTULUI:
1. Sfera relaţională internă:
a) Relaţii ierarhice:
- subordonat faţă de: director; director adjunct;
b) Relaţii funcţionale: cu Inspectoratul Şcolar, băncile,Trezoreria, cu salariaţii;
c) Relaţii de colaborare: cu personalul didactic, didactic auxiliar, personalul unităţii de învăţământ;
d) Relaţii de reprezentare: reprezintă unitatea.
DIRECTOR,
Prof. Natea Alina

